Бос лауазым – Омбудсмен.
Білімі: Жоғары заңгерлік білімі.
Жұмыс тәжірибесі: Мамандық бойынша жалпы жұмыс өтілі 5 жылдан кем емес.
Білуі тиіс:
· Қазақстан Республикасының Конституциясын;
· Қазақстан Республикасының Әлеуметтік кодексін және Қордың қызметіне қатысты басқа да құқықтық актілерді;
· Қазақстан Республикасының Еңбек кодексін;
· Функционалдық міндеттерді атқару үшін қажетті басқа да құжаттарды.
Қасиеттер мен дағдылары:
· әдеп және еңбек қатынастары мәселелері бойынша Қазақстан Республикасының нормативтік құқықтық актілерін қолдану білімі мен дағдылары;
· міндетті әлеуметтік сақтандыру, азаматтық заңнама, сыбайлас жемқорлыққа қарсы заңнама, еңбек заңнамасы, әдеп нормалары саласындағы білімі;
· келіссөздер жүргізу және еңбек қатынастарына қатысушылар арасындағы дауларды реттеу дағдылары;
· ақпаратты талдау және жүйелеу, әдеп нормалары мен еңбек заңнамасының сақталуы саласындағы әдістемелік және нормативтік құжаттарды әзірлеу дағдылары.

Лауазымдық міндеттері: 
1) Қордың омбудсмені туралы ережеде айқындалған міндеттер мен функциялардың орындалуын қамтамасыз ету;
2) өз функцияларын атқару аясында заңнамада, Жарғыда және Қордың басқа да ішкі құжаттарында бекітілген әдепті мінез-құлық нормалары мен еңбек қатынастары бөлігіндегі бұзушылықтарды анықтау;
3) Қордың лауазымды тұлғалары мен қызметкерлеріне еңбек қатынастары және әдеп нормалары мәселелері бойынша кеңес беру;
4) Қор қызметкерлерімен өз құзыретіне кіретін мәселелер бойынша тақырыптық оқулар өткізу;
5) күнтізбелік жылға арналған жұмыс жоспарын әзірлеу және оны орындау;
6) Директорлар кеңесіне атқарылған жұмыс туралы тоқсан сайынғы есепті дайындау және ұсыну;
7) еңбек және әдеп стандарттары саласындағы үздік әлемдік тәжірибеге мониторинг жүргізу және Қордағы әдеп нормаларын жетілдіру бойынша ұсыныстар енгізу;
8) әдепті сақтау мәселелері бойынша бекітілуі Жалғыз акционердің, Директорлар кеңесінің құзыретіне жататын Қордың ішкі нормативтік құжаттарын әзірлеу және келісу;
9) «Мемлекеттік әлеуметтік сақтандыру қоры» АҚ қызметкерлерінің Мінез-құлық және әдеп кодексінің қағидаттары мен ережелерінің іске асырылуына және сақталуына мониторинг жүргізу;
10) Қазақстан Республикасының заңнамасы аясындағы және Директорлар кеңесінің тапсырмасы бойынша басқа да функциялар мен лауазымдық міндеттер.

